
PARTEA OFICIALĂ 


Ț 


Necrolog.- 


Cu durere comunicâm Ven. Cler diecezan, că pre- 
otul On. Alexandru Safirescu administrator parohial 
în Plopiş, în ziua de 28 lulie 1938 a repaosat în 
Domnul în anul al 47-lea al etăţii şi al 10-lea al 
preoţiei sale. 

Frăţiile Voastre pentru odihna sufletului repaosa- 
tului în Hristos Frate veţi aduce la altarul Domnului 
sufragiile pii îndatinate. 

In veci pomerirea lui! 

Oradea, 30 lulie 1938. 


No. 3278/1938. 


No, 3244|1938. 
Concurs la Sf. Teologie. 


Primirile la Sî. Teologie în acest an se vor face 
în ziua de 22 August crt. 

Cererile se vor înainta acestui Ordinariat până 
la 20 August crt. însoţite de următoarele documente: 

1. Extras de botez (dela preot). 

2. Diploma de bacalaureat. 

3. Extras de naştere dela ofițerul stării civile, 

4, Certilicat de moralitate dela preotul propriu, 
care certificat va cuprinde şi informațiuni despre îa- 
milia părinților candidatului. 

5. Certificat de moralitate dela catehetul care i-a 
predat candidatului religia în ultima clasă de liceu. 

Certilicatele de sub 4 şi 5, se vor trimite direct 
Ordinariatului, sau se vor da aspirantului în plic în- 
chis şi sigilat. 

Taxa de întreţinere în Seminar va îi 4000 Lei şi 
se va plăti în două rate: la începutul anului şcolar 
şi la 1 Februarie 

Toţi aspiranţii în ziua de 22 August crt. la orele 
8 dim. se vor prezenta la Seminarul teologic din 
Oradea, unde vor îi vizitaţi din partea medicului. 

Fraţii preoţi cele de mai sus le vor publica tine- 


rilor cu chemare la Preoţie şi cu pregătirea recerută, 
îndemnându-i să se dedice slujbei Domnului, 
Oradea, Şad. Cons. din 28 lulie 1938. 


No. 3219/1938. 
Concurs la parohii vacante. 


Cu termenul de 1 Septemurie crt. se publică con- 
curs la următoarele parohii vacante: 

1. Chioag (protopopiatul Marghitei), devenită va- 
canță prin transferarea Oa. lui Aurel Lazar la Vezendiu. 

2, Pişcari (protopopiatul Carei), care devine va- 
cantă prin trecerea la pensiune a On..lui Iosif Mihalca. 

Oradea, 27 lulie 1938. 


No. 3243] 1988, 


Catedră vacantă la liceul de băieţi 

din Beiuş. 

Catedra de desemn dela liceul nostru de băeţi din 
Beiuş în urma trecerii la pensie a d-lui profesor loan 
Buşiţia se publică vacantă, 

Numirea la această catedră se va îace în condi- 
țiunile prescrise de Art. 10 din Legea referitoare la 
şcolile secundare confesionale române şi publicate. în 
circulara noastră No. 2713/1938. 

Cererile se vor înainta acestei Episcopii până la 
15 Aug. crt. 

Oradea, Ş2d. Cons. din 28 lulie 1938. 


No. 2797/1938. 
Colecta pentru A. G.R.U. 


Comunicăm, că prin hotărîrea luată în conferinţa 
episcopească din 9 lunie crt,, colecta pentru AGRU 
de aci încolo nu se va mai face în ziua de 6 Decem- 
vrie, ci în Dumineca III din Si. Paresimi, când se 
ține şi ziua Presei. 

Sumele incurse din această colectă cu indicaţia 
»colectă pentru AGRU< se vor trimite Ordinariatului, 
care le va transpune Comitetului Central spre a le 
împărți după necesitate între AGRU şi între presă, 
care activează tot sub auspiciile AGRU.-lui. 

Oradea, 28 lulie 1938. 


= 

No. 2488/1938. 
Constituirea forurilor protopopeșşti. 


Intru executarea Decretului IV al Sinodului die: 
cezan din 14—15 lanuarie 1938, prin care s'a hotărât 
ca pentru judecarea cauzelor matrimoniale şi biseri- 
ceşti civile să se întroducă şi în Dieceza Noastră fo- 
rurile protopopeşti ca foruri delegate de I. instanță 
prevăzute de Conc. Prov. |. Tit. X. Cap. II. şi Conc. 
Prov. Il. Tit. IV. $ 50, — constituim următoarele fo: 
ruri protopopeşti : 

I. Protopopiatul central: 


Preşedinte: Rev.-mul Gheorghe Maior, protopop 
districtual. 

Asesori: M. On. Victor Ternovan paroh în Ciheiu. 
M. On. Adrian Muntean paroh în Borod, M. On. losii 
Nistor paroh în Salonta şi On. Romul Mihalca adm, 
par. în Girişul de Criş. 

Asesori supleanţi: M. On. Gheorehe Bone paroh 
în Vadul Carol ÎI. şi On. Mihai Boca paroh în Epis- 
copia Bihorului. 

Defensor: M. On. 
Groşi. 

Fisc: On. Augustin Olah adm, par. în Nojorid. 

Notar: Oa. Virgil Muntean adm. par. în Oradea- 
Grădini. 


Dr. Paul Lauran paroh în 


II. Protopopiatul Beiușului: 


Preşedinte: Rev.:.mul Dr. Valeriu Hetco, protopop 
districtual. 

Asesori: On. Corneliu Marian adm. par. în Ro- 
goz, On. Victor Ghergariu adm. par în Holod, On. 
loan Lădan adm. par. în Drăgeşti şi On. losii lacob 
adm. par. în Gruilung. 

Asesori supleanţi: On. Adrian Boşca adm. par. 
în Petrani şi On. Alexandru Ciurdariu adm, par în 
Vintire. 

Defensor şi fisc: On. Aurei I[luţiu paroh în Finiş. 

Notar: On. Gheorghe Oros adm. par. în Delani. 

III. Protopopiatul Marghitei: 

Preşedinte: Rev.-.mul Antoniu Bălibanu protopop 
districtual. 

Asesori: M. Oa. Teodor Lazin paroh în Siârnaş, 


On. Gheorghe Moodi paroh în Cheţ, On. Aurel Lazar 
adm. par. în Chioag şi M. On. Demetriu Hâlmăjanu 


paroh în Ciutelec. 
Asesori supleanţi: On. Romul Mădăras adm. par. 
în Cenaloş şi On Nicolae Cristea adm. par. în Sărsig. 
Defensor: On. Coriolan Manu paroh în Abrămuț. 
Fisc: On. Alexandru Terdic adm. par. în Petreu. 
Notar: On. Roman Nemeş adm. par. în Suplacul 
de Bărcău. 


IV. Protopopiatul Careilor: 


Preşedinte: Rev.-mul Alexandru Gera, protopop 


disrictual. 

Asesori: M. On. loan Lobonţiu paroh Il. în Ca- 
rei, M. On. Corneliu Dărăbanth paroh în Arded, M, 
On. Vasile Pop paroh în Mădăras şi On. Ignatie 
Chirvaiu paroh în Amaţi. 

Asesori supleanţi: On. Coriolan Pop adm. par în 
Lucăceni şi On. Demetriu Tămaş adm. par. Moifti- 
nul Mic. 

Defensor : On Vasile Terdic paroh [Il. în Carei. 

Fisc: M. On. Ilarie Gael paroh în Craidorolţ. 

Notar: On. Vasile Şuta adm. par. în Căpleni. 


V. Protopopiatul lerului : 


Preşedinte: M. Oa. Traian Mihalca, administrato- 
rul of. protopopesc. 

Asesori: M On. Florian Selăgian paroh în Pişcolt. 
M. On. Iosif Pataky paroh |. în Sanislău, M. On. Cor- 
nel Abrudan paroh în Resighea şi On. Emil Pereni 
paroh în Valea lui Mihai. 

Asesori supleanţi: On. Coriolan Ternovan paroh 
în Adoni şi On. Gheorghe Hubic paroh |. în Vaşad, 

Defensor: On. Eugen Genţ paroh în Curtuiuşeni. 

Fisc: On. Alexandru Nistor adm. par, în Şilindru, 

Notar: On. Aurel Ghiulai adm. par. în Galoşpetreu. 


VI. Protopopiatul Tășnadului: 


Preşedinte: M. On. Alexandru Mihuţiu, protopop 
districtual. 

Asesori: M. On. Nicolae luhas paroh în Satu-Mic, 
On. Teodor Vaida paroh în Sărăuad, On. Flaviu Serbac 
paroh în Pir şi On Augustin Egri adm. par. în Căuaş. 

Asesori supleanţi: On. loan Pereni paroh în Ce- 
hal şi On. Cornel Lăpădatu adm. par. în Ghirolt, 

Defensor şi fisc: Oa. Gheorghe Roşianu adm. 
par. în Hotoan. 

Notar: M. Oa. Florian Givrilaşiu paroh în Santău. 


VII. Protopopiatul Șimleului : 


Preşedinte : Rev.-mul Petru Cupcea protopop di- 
strictual. 

Asesori: Oa. Romul Erdeli adm. par. în Ceheiu, 
On. Emil Pop paroh în Mâierişte, On. Vasile Pop pa- 
roh în Valcăul de Jos şi On. Virgil Sima paroh în 
Pericei,. 

Asesori supleanţi: On. Gheorghe Șinca adm, par. 
în Criştelec şi Oa. Simeon Manu adm. par. în Bâdăcin. 

Deiensor şi fisc: On. Vasile Moody paroh Il. în 
Şimleu. 

Notar: On, Virgil Moldovan adm. par. în Nuşialău, 


VIII. Protopopiatul Supurului: 


Preşedinte: M. On. Valentin Coposu adm. of. 
protopopesc. 

Asesori: M On, loan Ternovan paroh în Uni- 
măt, M. Oa. loan Taloş paroh în Giurtelec, M. On. 
loan Trufaşiu paroh în Acăş şi On. Augustin Moldo- 
van paroh în Mălădia. 


Asesori supleanţi: On. Teodor Pilca adm. par. 

în Supurul de Sus şi On. Gheorghe Chişiu adm. par. 
în Bicaz. , 
Defensor: M. Oa. Leontin Ciula paroh în Beltiug. 
Fisc: Oa. loan Filip paroh în Corund. 
Notar: On luliu Pintea adm. par. în Derşida. 


IX. Protopopiatul Zălaului: 


Preşedinte: M. Oa. Aurel Ghilea, protopop dis- 
trictual. 

Asesor: M. On. Alimpiu Filip paroh în Peceiu, 
M, On, Valentin Sima paroh în Vârşolţ, M. On Ale- 
xandru Cădar paroh în Crasna şi On. Grigorie Balota 
adm. par. în Crişeni. 

Asesori supleanţi: On. Victor Criste paroh în 
Crasna şi On. Alexandru Pocol paroh în Hereclean. 

Defensor : On. luliu Cheresteşiu paroh în Zâlau.: 
Ortelec. | 

Fisc: On. Gavril Pop adm. par. în Căţâluşa. 

Notar: On. Liviu Trufaşiut adm. par. în Zâlau ||. 


Preşedinţii, asesorii, atât ordinari cât şi supleanţi, 
deiensorii, precum şi cei numiţi la funcțiunile de fisc 
şi notar, la începutul primei şedinţe vor depune jurâ- 
mântul după următorul formular : 

Eu. ... jur pe un Dumnezeu adevărat, 
Tatăl şi Fiul şi Spiritul Sfânt, Preacurata “/ergură 
Maria, pe Si. Evangelie şi Sf. Cruce, că în calitatea 
mea de Preşedinte (asesor ordinar .sau asesor su- 
pleant, deiensor, fisc, notar) al acestui For protopo- 
pesc, precum în şedinţele publice, aşa şi în consiă- 
tuirile particulare, delăturând toate interesele vremel- 
nice, părerea mea şi votul meu îl voi da precum 
voieşte Dumnezeu, dreptatea, legile şi canoanele. La 
şedinţele Forului protopopesc de cumva nu voi îi îm- 
piedecat prin ceva cauză cuviincioasă, îotdeauna mă 
voi prezenta, actele mie încredințate le voi trata cu 
credinţă, dreptate şi siguranţă, iară secreteie strict le 
voi păstra. 

Că toate acestea le voi împlini, promit şi jur: aşa 
să-mi ajute Dumnezeu, Sfânta Evanghelie şi Sfânta 
Cruce. Amin. 

ss, 
In fața noastră: 


Oradea, Şed. Cons. din 14 Mai 1937. 





No. 3230/1938. 
Sprijinirea campaniei sanitare. 


In urma adresei On. Minister al Cultelor cu No. 
32376—1938 invităm Ven, Cler, ca să sprijine acţiunea 
întreprinsă de Ministerul Sănătăţii prin campania sa- 
nitară ce se organizează pe întreaga Ţară cu înce- 
pere dela 1 Aug. crt. şi are menirea să amelioreze 
situația sanitară rurală în toate domeniile. 

Oradea, 29 lulie 1938. 


VESTITORUL 


123 


No. 3039/1938. 
Funcționarea coloniilor taberilor de vară. 


La dorinţa On. Minister al Cultelor, pentru ori- 
entarea Ven. Cler diecezan, publicăm mai jos adresa 
Străjei Ţării cu No. 18632, cu privire la coloniile şi 
taberile de vară ale tineretului: 


Copie de adresa No. 18632 a Sirăjei Țării înregistrat 
la No. 27538/938 către Ministerul Cultelor şi Artelor. 


„Avem onoare a vă aduce la cunoştinţă că, în conformi- 
tate cu Legea şi Regulamentul „Străjei Ţării“, coloniile şi ta- 
berile cu tineret între 7—18 ani băeţi şi 7—21 ani fete, sunt 
supuse controlului şi îndrumării acestei instituţii. 

Faţă de cele de mai sus, socotim necesar să vă rugăm 
să binevoiţi a dispune să se comunice tuturor organelor Dvs. 
în subordine, care ar fi în situaţia de a organiza colonii şi 
tabere, că trebue să aibă autorizația scrisă de funcţionare, 
eliberată de „Straja Ţării“, care se dă, respectându-se urmă- 
toarele condițiuni: 

1. Toţi participanţii să fie de acelaşi sex. 
tabere sau colonii mixte. 


Nu se admit 


2. Să nu se desfăşoare în colonie vreo activitate ten- 
denţioasă. 
3. Să fie asigurat controlul şi asistenţa medicală printr'un 


serviciu medical, care va îngriji şi răspunde de buna stare sa- 
nitară a coioniei. 

4. Pavilionul Naţional să fie conform prescripţiunilor Re- 
gulamentului special (catargul cel puţin 10 m. maximum 20 m. 
înălţime, iar Pavilionul va avea dimensiunile 1,25/2,50 m. 
crescând în raport cu înălţimea catargului). Nu se admite nici 
un alt Pavilion. 

5. Să aibă un comandant străjer care va avea în grijă 
executarea programului străjeresc. Acest comandant poate îi 
propus de instituţia orgnnizatoare, dar el trebue să fie auto- 
rizat special de „Straja Ţării“. In cazul când autoritatea orga- 
nizatoare nare nicio propunere, comandantul străjer va fi 
numit direct de „Straja Ţării“. Comandantului străjer trebue să i 
se asigure cel puţin transportul şi întreţinerea în bune condi- 
ţiuni şi în mod gratuit. 

Odată cu cererea de autorizaţie, care trebue să cuprindă 
datele de mai sus se va comunica şi: numele conducătorului, 
localitatea unde va funcţiona colonia, capacitatea localului, 
numărul şi numele participanţilor. 

În speranţa unei bune aprecieri a irudei noastre, 
găm să primiţi străjerescul 

SĂNĂŢATE! 
Directorul îndrumării: 
ss. Eug. Ighonfu 


vă ru- 


p. Comandantul „Străjii Ţării“ : 
ss. Proî. Dr. Sf. Soirescu 
(L. $) 


P. conformitate: 
E. Georgescu 


Oradea, 8 lulie 1938. 


No. 2804/1938. 
Săptămâna igieniei. 

Adresa On. Minister al Sănătăţii cu No. 23483— 
1938 o publicăm cu invitarea, ca preoţii noştri să dea 
tot concursul lor la această acţiune atât de necesară 
pentru promovarea sănătăţii publice, 

Copie după adresa Ministerului Sănătăţii No. 23482/938, 


Domnule MINISTRU, 
„Acest Departament a intenslficat în ultimul timp măsurile 

în vederea propagandei în mediul rural pentru igiena indivi- 
duală şi pentru salubritatea locuinţelor. Pintre aceste măsuri, 
Ministerul a instituit în Basarabia cu ajutorul tuturor organelor 
aparţinând Instituţiunilor de Stat, o „săptămână a curăţeniei“, 
care a dat cele mai bune rezultate, atât pentru combatarea 
Titosului Exantematic ce a băntuit în acest an, cât şi în ge- 
nere pentru promovarea sănătăţii publice. 

Având în vedere aceste bune rezultate, Ministerul inten- 
ționează a legiiera „săptămâna igienei“, care ar urma să se 
execute sistemaţic şi cu caracter obligatoriu în toată ţara de 
2 ori pe an. 


Pentru a se obţine rezultate cât mai complecte în sensul 

celor mai sus expuse, avem onoare a vă ruga, Domnule Mi- 
nistru, să binevoiţi a da dispoziţiuni ca, atât în cadrul „săp- 
tămânei igienei“ ce se va fixa în diferitele părţi din ţară, cât 
şi în cadrul activităţii zilnice desfăşurate în localităţile respec- 
tive, toţi preoţii din ţară şi mai ales acei ce activează în me- 
diul rural să colaboreze activ cu organele noastre sanitare, 
îmbrăţişând în activitatea lor problemele igienico-sanitare, cari 
sunt specifice localităţii şi populațiunii locale. 
Ministru, 
(ss) /ndescifrabil 


Directorul sănătăţii, 
(ss) /ndescifrabil 
P. conformitate, 
Indescifrabil 

















Doliul credincioșilor noştrii pentru 
M. S. Regina Maria 


Doliul oraşului Oradea pentru M. Sa Regina 
Maria a fost într'adevăr impresionant şi ceeace a dat 
simţire acestui doliu a fost spontaneitatea cu care 
cetăţenii l'au îmbrăcat şi l'au trăit. Statuia M. S. Re- 
gina Maria din piața cu acelaş nume a fost ţintă de 
adevărat pelerinaj sufletesc naţional. S'au dus flori 
multe, coroane scumpe, dar mai fumos decât orice 
prinos de flori şi de paradă a fost imnul de preamărire 
ce s'a înălțat de pe buzele tuturor pentru virtuțile de 
regină ale răposatei. Cât timp a ținut doliul piaţa 
Unirii şi piaţa Regina Maria au fost mereu populate cu 
lumea tristă care comenta pierderea ireperabilă a ce- 
lei mai mari regine a Românilor. In seara zilei de 24 
lulie durerea se vedea zugrăvită şi mai adânc 
pe fețele tuturora, iar hainele de culoare închisă, la- 
crimile ce licăreau în privirile tuturor dovedeau aspec: 
tul unei adevărate solemnități de înmormântare. Dis- 
tanțele par'că dispăruseră şi toţi se aflau în jurul ră- 
măşițelor pământeşti cari îşi aşteptau coborirea în lo- 
caşul de odihnă. Numai aşa ne putem explica pătrun- 
derea adâncă cu care credincioşii noştrii români uniţi 
din Oradea şi din eparhia întreagă, au luat parte în 
număr aşa de împresionaf la actele de pomenire pe 
care Biserica noastră, ataşată cu nestrămutată cre: 
dință îaţă de tron şi de dinastie, le-a orănduit cu acea- 
stă ocazie. 

Duminecă, 24 lulie, după sfânta Liturghie, în 
îrunte cu clerul, credincioşii au depus o îrumoasă co- 
roană la statuia Regelui Ferdinand, iar alta la statuia 
Reginei Maria. Seara la orele 17'30 catedrala noastră 
a luat apoi aspectul unei solemnităţi într'adevăr re- 
gale. Lume multă, multă, ca în Vinerea Mare. Triste- 
țea de pe feţele tuturor arăta că o durere neobicinuită 
îi aduna în sfântul locaş. Soborul de 10 preoți, în îrunte 
cu II. Sa Dr. Gheorghe Miculaş, Vicarul general epi- 
scopesc, în odăjdii rituale, înşirat înaintea iconostasului, 
cântând vecnica pomenire a celei mai bune regine a 
şters lacrimi de emoție sinceră, 'cari erau tributul 
celei mai curate rugâciuni ce se aduce lui Dumnezeu 
pentru odihna marelui suilet plecat în veşnicie. 


Cu aceast prilej Pâr. Ion Gârleanu a elogiat per- 
soana marei Regine rostind următoarea cuvântare: 


Intristafi Frații komâni! 


Ascensiunea triumială a Neamului Românesc, 
ajunsă în albastrul cimentării definitive e întreruptă, 
azi, de un nour d: zâbranic. Hora entusiasmului crea- 
tor de simţire şi da muncă rodnică, încinsă pe reali- 
tatea înfiripârii Visului secular de stăpâni între Nistru 
şi Tisa, între Dunăre şi Hotin se domoleşte pe ne- 
aşteptate, într'o cadență lugubra. Imnul realizărilor 
nemuritoare şi al afirmării vitalităţii noastre îşi în- 
ceată ritmul sârbătoresc ca sub părăsirea de puteri a 
conducătorului maestru. Bătrâni, tineri şi copii, în- 
treaga vieaţă românească, obişnuită atât de mult, dela 
unire încoace cu biruința şi sărbătoarea, mai ales 
acum, când viguroasă ca niciodată, își întonă victoria 
deplină, în simfonia aniversării de 20 ani, dela vitalul 
act dela Alba lulia, e obligată la doliu neasemânat. 
Mai sângeră încă rana, în uvma pierderii Regelui 
făuritor al celei mai mari bucurii româneşti, Viteazul 
Ferdinand, şi toată simţirea românească se pregătea 
la pioasa pomenire anuală, în ziua marelui Proroc 
llie Tesviteanul, care acum 1! ani ni-l luase in carul 
lui de foc, spre bolțile tăriei şi iată, că mâna crispată 
a morţii rupe firul celei mai scumpe vieţi de Regină, 
pleacă capul celei mai reprezentative purtătoare 
de coroană. Regina Maria la porunca Impăratului 
Impăraţilor, în vârstă de 63 ani pleacă dintre noi 
atinsă de năpraznicul act al morţii, care nu se uită 
în faţa nimănui, nu cruţă pe nimeni dintre cei zidiţi 
din pământ. „/lofârif îi esie omului să moară“ 
zice Apostolul, iară Prorocul văzând prăpădul acestei 
legi, zice în cântarea bisericească, „oare cine esfe 
împăratul, sau ostaşul, sau bogatul, sau săracul ?“ 
In fața acestei neaşteptate lovituri, Regatul României 
care şi-a luat drept deviză „.Vihi] sine Deo“, şovăeşte 
şi se pleacă cu smerenie, sub povoara durerii neţăr- 
murite, ce se vădeşte în dangătul lung de clopote, în 
tropare triste de înmormântare, ce stărue în văzduhul 
cernit, în vântul care îlutură steagurile îndoliate pre- 
tutindeni. 

Neamul cel mare românesc plânge lacrimi de 
durere ne mai simțite, pentru pierderea ireparabilă şi 
prea timpurie a Reginei care a întruchipat afât de 
strălucit puterea şi iubirea, înțelepciunea şi mila, 

duioşia şi maiestatea. Îşi plânge Neamul Românesc, 
Regina, care, cu o energie răsbâtătoare s'a identificat 
cu înteresele și destinele lui de totdeauna. 


Plânge augustul ei Fiu, Regele Carol II, care 
domnind glorios azi pe Tronul României Mari şiie, 
că la înfăptuirea ei, Regina Maria, mama lui a avut 
suverana parte alături de Regele Ferdinand. 


Plânge augusta Familie Regală. In ceasul acesta 
de supremă durere, simte ca niciodată, că este viaţă 
din viaţa ei, suflet din sufletul ei mare, cât Neamul 
Românesc, 


Plâng văile mânoase în suspinul isvoarelor cri- 
staline. Piâânge Dunârea albastră în valurile spume- 
gânde, plânge marea furtunoasă care n'a gâsit în 
nici o inimă românească o mai largă înțelegere şi o 
dragoste mai sinceră, ca în aceasta fiică a Albionu- 
lui răsădită în grădina Dinastiei noastre. Plâng mun: 
ţii stâncoşi în freamătul brazilor şi stejarilor seculari 
Plâng câmpiile mănoase în belșugul binecuvântat al 
verii. Plâng crinii, iubiții crini, plâng florile tuate, 
plâng până şi spinii, şi ei s'au simţit iubiţi împreună 
cu toate ceie ce le cuprinde pământul românesc, de 
Crăiăsa visăloare de vise îericitoare de neam, de 
Domnița făuritoare de hotare istorice, de Zâna purtă- 
toare de biruință, de Mama alinâtoare de suferinţe, 
de Regina sâmănătoare de vitejii. 

Istoria va vorbi de multe regine, dar Regină între 
regine, Regina bucuriilor sşteptate de veacuri, Regina 
închiegării epopeei de înviere veşnică între popoare, a 
Românilor, va rămânea pururi Regina Maria. Căci 
Regina Maria a înţeles chemarea vitejească a sânge- 
lui românesc, ca o crăiasă din povesti şi ca Ileana 
Cosânzeana, venită de departe, s'a legat prin farmec 
irezistibil de tot ce acest neam avea mai scump şi 
mare pentru a-l da istoriei neperitoare a lumii. »/ara 
mea<«, »Dela inima mea la inima lor«, pagini de li- 
rism fără seamă în slovă românească scrisă, arată 
până unde se poate ridica sub albastrul cerului ro- 
mânesc, un suflet de regină măeastră a condeiului şi 
a penelului care se vedea ajuns la timpul, când: ko. 
_mănia lrăia prin el şi el prin România. De aceea 
nici o mirare, câ Regina Maria, cu pătrundere proie- 
tică a îmbrăcat zale de arhanghel puternic, atunci 
când clipa hotăritoare a istoriei sosise: „Am venit 
în fară foarte linără, ne spune ea și am devenit una 
cu voi toți. Am avut dela început viziunea României 
Mari, am purtat-o în inima mea, și am luptat pentru 
împlinirea ei“. Şi ce luptă eroică! Regina aceasta 
trecută prin calvarul tuturor încercărilor a scris acele 
3 volume de înşiruire de lupte mici şi mari: „Viafa 
mea“. A luptat puternic pentru întrarea în război 
alături de aliaţi şi mai ales a susţinut cu vitejie cre- 
dinţa în biruinţa supremă chiar şi atunci când alţii 
_şovăiau. Trâmbiţă de aur, a vorbit regeşte, Condeiu 
de aur a scris regeşte, despre isbânda viitoare şi 
ştiind că nimic n'ar îi sămănat vitejie legendară cum 
ne-au arătat Mărăşeştii şi Oituzul ca însăşi prezenţa 
ei în mijlocul ostaşilor, Regina Maria cu inima sân- 
gerândă, în urma morţii prinţului Mircea a plecat pe 
front,Pîn mijlocul miilor de primejdii, sfidând moartea 
albă chiar a tifosului exantamatic, sămănând mereu în 

tranşeele umede, dela soldat la soldat, în ambulan- 
țele împrovizate şi în spitalele de pretutindeni, dela 
pat la pat, curaj şi biruinţă. Cu ce duioşie“nu poves: 
tesc azi plângând veteranii so!daţi înbărbătaţi, răniții 
pansați şi mângâiaţi, de aceste vizite regeşti cu da- 

ruri multe şi vorbe scumpe cari întăreau credinţa în 
victoria finală. S'a făcut Soră surorilor de caritate, 
le-a sprijinit, le-a ajutat şi le-a iubit, pentrucă ajutau 
pe soldaţi la recăpătarea puterilor spre biruința su- 
premă. Am văzut-o chiar întovărăşind la mormânt, în 
costum de Soră de caritate trupul neînsufleţit al că- 
lugăriţei Pucci, sora iubită care îşi jertfise vieaţa-i de 
crin, pentru Regina iubită a tuturor Românilor şi a 
sa, dobândindu-i dela Dumnezeu astfel puteri noi de 
jertiă şi de vitejie. lar pentru ca să lumineze gându- 
rile ostaşilor îngrijoraţi despre cei de acasă s'a dus 
prin ambulanţele Crucea Roșie pe care ea a inteme- 
iat-o. Regina Maria a dus ajutor celor umili, şi Ea, Re- 
gină mamă a şase copii, a luat în braţe pruncii osta- 
şilor de pe îront, le-a şters lacrimile i-a îmbrăcat i-a 
încâlzit văzând întrânşii fara liberă şi mare de mâine. 
Astfel Mama răniților din spitale devenea: Mama 
orfanilor de pretutindeni, Îngerul de pază al văduvelor 
rămase fâră sprijin. Moldova, întreagă şi mai ales 
Iaşii refugiului vor vorbi veacurilor viitoare de cru- 
cile şi de surâsul divin al Reginei făuritoare de înimi 
oțelite. In timpul acela devine chiar Regina mamă a 
tuturor copiilor suferinzi şi săraci prin providenţiala 
societatea »Principele Mircea“, care moşteneşte şi 
cea din urmă scrisoare, trimisă nu de mult în ţară, 
pentru ajutorarea celor mici. 

Dreptatea dumnezească consacra, în sfârşit drep- 
tatea istorică a României, între popoarele biruitoare, 
Regina Mare, care împărtăşise cu suflet de mucenică 
suferințele răsboiului, ia parte la triumiul întrării în 
Bucureşti, în îcuntea armatelor victorioase. d: 

Pentru consacrarea definitivă a nouiior hotare 
porneşte apoi ca o îigură legendară şi spre Ardeal, 
cu aureolă de Împărăteasă a tuturor Românilor. Ar- 
dealul românesc n'a avut în istoria lui seculară vizită 
mai sărbătorească, Paşii ei l'au legat definitiv şi au 
cimentat alipirea liberă de țara mamă, care-l aştepta 
de veacuri. Surâsul ei a semânat norocul şi avântul, 
pentru zilele epocale ce au urmat. Lacrimile bucuriei 
delirante au spălat pe acele ale robiei seculare şi s'a 
încins atunci vâlvătaia simţirii româneşti, ca niciodată, 
conştientă de drepturi veşnice şi datorii de neînlăturat 
în eternizarea gloriei trăite. 

Momente neuitate din acest delir de românism 
nou cuceritor a frăit şi Oradea noastră. În special ne 
aducem aminte azi, cu lacrimi în ochi, de ziua de 23 Mai 
1919, când Mama tuturor Românilor, în tovărăşia su- 
veranului liberator Ferdinand, au luat parte la slujba 
dumnezească din această catedrală, apoi în palatul 
nostru episcopal, unde perechea regală fusese găzduită, 
au primit şi omagiul special al Bisericii române unite, 
care a văzut prin această favoare o răsplată pentru 
lupta seculară de desrobire a graiului, a sângelui şi a 
gliei româneşti. depusă de dânsa cu bărbăţie romană. 

Şi drumuri de diplomată încomparabilă numai ea 
ştie câte a făcut pela prietenii noştrii de aprope şi 
de departe, însă acela făcut în America rămâne trium- 
ful diplomaţiei române, fâuritoare de durabile pretinii 
în favoarea României Mari. De aceia mai toate ţările 
plâng cu noi. 

Intristaţi Fraţi Români! In acest moment la Curtea 
de Argeş, se sigilează în durerea unuj neam întreg, 
mormântul Reginei, care va dormi alături de Ferdinand 
cel leal somnul tihnei de veci. „Vreau să mor între fiii 
mei“ aşa a zis ea, şi dorinţa i s'a împlinit. Pământul 
trudelor ei, pământul scăldat în iubirea ei, pământul 

răscumpărat cu sufletul ei, se poate oare să nu'i dea 
cea mai glorioasă odihnă ? Căci figura Reginei tuturor 
Românilor, de azi, începe să trăiască adevărata ne- 
murire a istoriei, Personalitatea ei unică, azi începe 
să se contureze în toată strălucirea ei împărătească 
şi epocală. Să-i sorbim, Fraţi Români, chipul de Cră- 
iasă biruitoarea în amintirea noastră. Să-i rostim nu- 
mele de Mamă dătătoare de destinuri veşnice, cu 
emoție de îii recunoscători. Să rămânem credincioşi 
tronului nebiruit, pe care l-a înălţat la atâta slavă cu 
suflet de arhanghel puternic. Mai pre sus de toate să 
dovedim, ca niciodată, devotament şi supunere augu: 
stului să fiu: Regele Carol II. în aceste clipe grele, 

de despărţire, prin credința noastră vie în rugăciuni 
fierbinţi, pe care să le facem pentru odihna truditului 
suflet al Reginei repausate, în luptă mereu, pentru. o 
Românie Mare şi glorioasă, fericită şi veşnică; pentru 
sufletul mereu muncit de răspunderea coroanei, pe 
care a purtat-o cu demnitate unică, pentru ca Aceea, 
care a cerut dela Dumnezeu aarul: să înfrunte orice 
soariă, să învinaă orice temere, să sirăbată orice 
furtună, să ajungă în siârşit în împărăţia ceriului, 
unde nu este durere nici suspinare, nici întristare, ci 
viaţă fără de sfârşit. Dormi în pace, Regină a luminii. 
Tu vei îi simbolul glorios al României Mari! Noi te 
vom iubi în veci. Amin. 





Serbări la şcolile din Beiuş 


Vechea cetate de cultură românească, Beiușul 
ridicat la renume în istoria deșteptării noastre nafio- 
nale, prin sirguinja și mărinimia arhiereilor români 
uniți din Oradea, de praznicul S. Prooroc Ilie a 
trăit clipe înălțătoare, ca'a vremuri vechi de realizări 
mărefe. In secolul vitezei și al materialismului, când 
idealurile şublime şi desinteresate sunt înlocuite cu 
dorința și setea de a lua dela viejă cât mai multe 
plăceri, pe cari ea poate să le ofere, şi când nesta- 
bilifatea zilelor şi răutatea oamneilor vreau să ză- 
dărnicească operele mari, Beiușul, cu ochii împaian- 
jinifi de emojie, vede consfinţirea alor doauă idea- 
luri sublime prin punerea pietrii fundamentele a ari- 
pei noui a liceului de băieţi şi a clădirii celei noui 
a liceului de fete. 

În ziua pomenită 1. P, S. Sa episcopul  epar- 
hiot, Valeriu Traian Frențiu,  încunjurat de un 
săbor de preoţi, din care fac partie M. On. Victor 
Popoviciu, Păr. lon Gârleanu, Păr. Ion Suciu, On. 
lon Matei, Păr. Augustin Ciungan şi Coriolan Tă- 
măian, aceștia din urmă ca Diaconi, în. cadrele li- 
furghiei arhierești, hirotonește întru preojipe clericii 
Francisc Pall și loaâ Silaghi, absolvenţi ai Aca- 
demiei teologice din Oradea, Predica ocazională o 
ine Păr. loan Suciu din Blaj. In cuvinte mișcătoare 
arată necesitatea, împortanța şi demnitatea preoţiei 
care înlrece cu mult orice demnitate omenească, 
Răspunsurile le-a dat corul teologilor, din Oradea, 
cari din bunăvoința și generositatea 1. P. S. Sale Epi- 
scopului petrec o parte a vacanjelor de vară la Be- 
iuș, frezind în toți cei de faţă adânci sentimente de 
evlavie, mai ales pin cântarile „Tu ești preot“ de 
V. Franz şi prin frumoasa compoziţie ocazională 
„Vrednic este“ a Păr. Mihai Bruchental. 


La sfărșitul Liturghie se trece în procesiune la 
bătrânul liceu de băieţi „Samuil Vulcan“, căruia ge- 
nerositatea Arhiereului Patron i-a adăogat o nouă 
aripă, reclamată de necesităţile noui şi de numărul 
mare al elevilor ce aleargă din toate părtile fării la 
acest vechiu și încercat aşezământ de cultură crești- 
nească și românească, După semnarea documentului, 


ÎI. P. S. Sa oficiază slujba sfințirii pietrii de temelie și 
așează documentul la temelia noului edificiu. Apo 
în sunetul dangălului de clopote și în cântări de im- 
nuri religioase procesiunea se îndreaptă spre celalalt 
Institut de creștere, liceul de fete, ctitoria lui Mihail 
Pavel, la umbra căruia și-au primit creşterea atâtea 
vrednice românce, cari prin jertfele lor, poate nești- 
ufe de nimeni, au contribuit în măsură atât de lar- 
gă la făurirea României Mari, azi devenit și el ne- 
încăpător. Alături de vechiul Institut, care de aci îna- 
înfe va deservi numai nevoile Infernafului, se va ri- 
dica, din dărnicia și jertfele 1. P. S. Sale episcopu- 
lui Valeriu Traian Frențiu, noua și sompluoasa clă- 
dire a liceului de fete. Cu acelaș ceremonial ca la 
liceul de băeţi, se oficiază şi aici punerea pieirii fun- 
damentale apoi procesiunea se înapoiază la bise- 
rica parohială. 

La masa dată în onoarea 1. P. S. Sale și a noi- 
lor hirotoniți, la Seminariul teologic, în Internatul 
Pavelian de băieţi, iau parte toţi preoţii concelebranii. 

Fără sgomot și reclamă, în tăcere, care este 
temelia lucrurilor mari, aproape nelual! în seamă, 
Beiușul, una dintre puţinele citadele vechi ale româ- 
nismului, își lărgeşte în felul acesta posibilităţile de 
a aduce servicii desinteresale și curate Bisericii 
și Neamului, care i-a fost și îi este idealul și teme: 
iul exisfenţii. 








Către M. On. Preoţi, 

Părinte, 

În vederea organizării unitare a corurilor biseri- 
ceşti din dieceza noastră Vă rog binevaiţi cât mai 
grabnic să mă avizaţi că: 1. Aveţi în funcţiune cor 
bisericesc ? 2. Dacă n'aveţi: s'ar putea oare înființa ? 
3. Cari sunt piedicile, că nu s'a întiințat ori nu se 
poate înfiinţa ? 4. Cu ce mijloace susțineţi corul? 5. 
Aveţi instructor şi dirijor destoinic ? 6. Este asigurat 
nivelul moral prin supraveghere serioasă ? 7. Aveţi 
în comună tinâr înzestrat cu talent special muzical? 
(numele, situaţia, vârsta). Avizaţi pe: prof. Fr. Hubice 
Oradea, sir. Pasteur 17. 

Pelerinajul de Sfânta Mărie Mare Drăgești 
15 August. 


FRAŢI CREŞTINI. 


În toiul muncii de vară, când mai mult de 
cât jumătate din rodul muncii e asigurat, o 
clipă de reculegere, o zi de rugăciune e o ade- 
văratlă binecuvântare. Pelerinajul la Drăgeşti 
ne dă cel mai bun prilej pentru a ne împăr- 
tăşi de dânsa. 15 August e timpul pelerinaju: 
lui marian la Drăgeşii şi sa ţinut cu solem: 
nitate în fiecare an. 

Către Precurata şi Sfântul Anton a avut o 
foarte duioasă evlavie. O şlia „poarta ceru- 
lui“ o ştia „ajutorul creştinilor“ şi de aceea 
îndemna în cuvântările sale cele pline de avânt, 
pe toţi la cinstirea Preacuratei. A avut fericirea 
chiar de a o vedea într'o mare de strălucire, 
încă fiind el în viaţă şi a primit şi din gura ei 
asigurarea că ea fusese ridicală şi cu trupul 
la cer îndată după slânta ei adormire şi înco- 
ronată drept Regină a cerului. 

Pelerinajul la sanctuarul Sfântului Anton din 
Drăgeşii dela 15 August ne aduce aminte de 
acest mare mister atât de slăvit pentru Maica 
lui Dumnezeu şi ne arată în Sf. Anton pe unul 
dintre cei mai credincioşi slujitori ai ei. 

Să mergem deci la pelerinaj marian la Dră- 
geşti. Pelerinajul va fi cea mai frumoasă în: 
cheiere a Paraclisului ce se ţine în dieceza 
noastră zilnic în zilele postului Stintei Mării. 
Slujbele irumoase, dela mânăstire, primirea stin- 
telor taine, îndulgenţele ce se capătă vor fi cea 
mai bună întărire sufletească şi chezeşia de har 
şi binecuvântare de mântuire. 

Prin Sfântul Anton la Prea Curata! lată 
cuvântul de ordine a! pelerinajului marian dela 
Drăgeşii dela 15 August. 

Să-l facem cu credinţă! 


PS. lată și învoirea de la autoritățile în drept 
pentru pe'erinaj : 
Prefectura Judeţului Bihor 

Serviciul Culturai 


Nr. 20631/1938. 

Conţinulul: Parohia rom. unită din comuna Drăgeşti, so- 
licită autorizaţie, pentru ţinerea unui pelerinaj anual în zilele 
de 14 şi 15 August a. c. 

Noi, Prefectul judeţului Bihor ; 

văzând cererea înaintată de către Parohia rom. unită din 
comuna Drăgeşti, în care solicită autorizaţie pentru ţinerea 
unui pelerinaj, care va avea loc în ziua de 14 şi 15 Augusi crt,, 
în comuna Drăgeşti : 

văzând şi raportul cu Nr. 1229/1938, al pretoreiui plășii 
Ceica şi 

potrivit dispoziţiunilor cuprinse în art. | din ordonanța 
Nr. |, a Comandamentului Corpului VI Armată. 


Aprobăm: 

ținerea unui pelerinaj, care va avea ioc în ziua. de 14 ş 
15 August crt., în comuna Drăgeşti. 

Se incunoştinţează: 

1. Pretura plăşii Ceica. 

2. Primăria comunei Drăgeşti. 

3. Postul de jandarmi Ceica. 

4. Parohia română unită Drăgeşti. 

Oradea, la 28 lunie 1938. 


p Prefect: 
A, Chirila 


p. Subprefect: 
Indescifrabil 





Liceul român unit „Samuil Vulcan“ Beiuș 





AVIZ 


|. Cererile de înscriere, la liceul nostru, se vor 
înainta Direcţiunii până la data de 31 Aug, a. c. şi 
vor îi însoţite de următoarele acte: 

a) Extractul de naştere, 

b) Actul de botez, 

c) Actul de revaccinare, 

d) Actul de cetăţenie, 

e) Certificat şcolar despre ultima clasă promovată. 

Eevii cari vin în cl. |, vor prezenta şi fişa pe- 
dagogica. Ă 

Cererile ja inscriere cari nu vor fi prezentate în 
termenul arătat mai sus ca şi cererile prezentate în 
termen, dar neînsoţite de toate actele cerute nu vor” 
Îi luate în considerare. 

II. Examenul de admitere în cl. | se va ţine în 
ziua de 3 Sepl. a. c. 

Examenul va consta din: 

a) două probe scrise, una la limba română şi una 
la aritmetică. 

b) O probă de cetire şi gramatică. 

Toate aceste probe vor fi de forța clasei a IV-a 
primară, 

Taka de examan este 80 lei. 

III Examenele de corigență încep în ziua de 1 
Septemvrie la orele 3. 

Taxa examenului de corigență este 100 lei de 
materie. 

IV. Examenul de admitere în cl. V-a va începe 
în ziua de 5 Sept. în ordinea următoare: 

5 Septemuvrie orele 8 examen scris la |. română. 
orele 3 d. m. examen scris la matematică. 

6 Septemvrie ora 8 începe examenul oral, 

V. Examenele particulare şi de diferenţă încep în 
ziua de | Septemvrie orele 8. 

VI. Cursurile încep în ziua de 9 Septemvrie la 
orele 8 dimineaţa, 

Direcţiunea. 

Liceul român unit de fete Beiuş. 


AVIZ ŞCOLAR. 


Lucrările de început de an se vor face după cum 
urmează : 

In 2 Sept. examene de corigenţă. Taxa 100 lei 
de materie. 

In 6 Sept examenul de admitere în cl. V-a, Taxa 
150 lei. 

In 5 Sept. Examenul de admitare (|. română şi 
matem.) în cl. |, precedat de vizită medicală. Taxa 
80 lei. 

Cererile de înscriere la aceste examene timbrate 
legal, se vor inainta până în 31 August a. c. 

Inscrierea definitivă a elevelor se va face în 
zilele de 5, 6, 7 Septembrie, pe baza unei cereri 
timbrate. | 

Elevele cari cer pentru întâia oară înscrierea la 
şcoala noastră vor anexa la cerere următoarele acte: 
1. Extras de naştere, 2, Act de botez, 3. Certificat de 
cetăţenie, 4. Buletin de revaccinare, 5. Certificat şco- 
lar. Elevele cari nu vor prezenta actele acestea, ce- 
rute de regulament, vor îi respinse. 

Taxele şcolare sunt 2100 lei. La înscriere se plăte- 
- şte 1000 lei, 500 lei la Crăciun, 500 lei la Paşti. Elevele 
repetente vor plăti încă o taxă de 500 lei la înscriere. 
De taxa de 600 lei nu poate fi scutită nici o elevă. 
Eventuale restanţe din anul şcolar precedent, se plă- 
tesc înainte de înscriere. Fără achitarea întegrală a 
restanţelor' înscrierea nu se face. 

Pievele vor purta obligator uniforma în şcoală şi 
afară de şcoală: şorţ negru cu guleraş alb şi bluză 
albă cu fustă albastru închis. E obligator încă costumul 
pentru gimnastică, costum pentru străjerie, halat alb 
pentru gospodărie şi un şorţ alb pentru lucru de mână. 
Toate aceste se vor confecţiona după modelul dat de 
cancelaria şcoalei. 

Paltoanele şi pardesiurile pot fi numai de culoare 
albastru închis, tot aşa. şi basca. 

Pe lângă liceu funcţionează Internatul Pavelian 
gr..cat., pentru îete, unde se primesc eleve de toate 
confesiunile. Internatul este condus de surori călugă- 
rițe din ordinul francez, Assumpţionist-Oblat. Pentru 
elevele ortodoxe ale şcoalei încă funcționează un in- 
ternat al Episcopiei ortodoxe din Oradea. Pentru in- 
formațiuni mai defailate, părinţii să se adreseze dea- 
dreptul Direcţiunii internatului respectiv. 

Părinţii nu-şi pot plasa copilele în oraş ca eleve 
externe îără aprobarea Direcţiunii. 

In clasa I-a a liceului pot îi înscrise numai ele- 
vele cari la 1 Sept. au 10 ani împliniţi şi nu au mai mult 
de 13 ani. Direcţiunea poate da dispensă de maximum 
o jumătate de an. 

Clasa VIII iuncționează cu secţia literară. 

Cursurile încep la 9 Septemvrie 1938. 

In fiecare clasă sunt încă locuri libere. Cererile 
de înscriere se vor înainta cât de curând. Elevele gr, 
cat. cu media 9 fără dexterităţi, vor îi primite gratuit 
în Internatul Pavelian de fete. Direcţiu nea 





Aviz 
Cele două Licee Comerciale, de băieţi şi fete din 
Blaj, singurele şcoli confesionale de acest el dela noi 
din ţară, vor funcţiona în anul şcolar 1938139 cu cla- 
sele I—IIl. şi V—VIII. Amândouă aceste licee sunt 
prevăzute şi cu internate. Mult onoraţii purtători ai ofi- 
ciilor parohiale sunt rugaţi să binevoiască a îndemna 
pe credincioşii lor să-şi înscrie copii cu preferire la 
aceste şcoli. Condiţiile de primire se pot cere dela 

direcţiunile respectivelor licee. 


CRONICI 


— Exerciţiile spirituale pentru femei. Exer- 
cițiile spirituale pentru Doamnele române unite s'au 
ținut dela 30 lunie ia 4 lulie a. c. în Institutul Suro- 
rilor Sdciale sub conducerea spirituală a neobositului 
Părinte lon Gârleanu. Ele vor rămâne neuitate. Par- 
ticipantele au ascultat cu profundă evlavie sfaturile 
luminate ale Pârintelui Predicator. Cu toată lipsa pro- 
nunţată a credincioaselor şi arşiţa dogoritoare a zile- 
lor de cuptor, cu inimi înviorate am adus prinos de 
rugăciuni la Preasiânta Inimă lui isus. Să dea bunul 
Dumnezeu, ca ocaziile viitoare să întrunească sub îla- 
mura credinţei toate sufletele chemate pentru ca toate 
să se bucure de roadele binefăcătoare şi crea- 
toare de noi energii spirituale ale acestor sfinte de- 
prinderi. Harnicului nostru îndrumător îi mulţumim 
şi-i exprimăm dorința vie să-l mai avem în mijlocul 
nostru devotat povăţuitor. _ G, C. 

+ Card. luliu Serafini. In 16 lulie s'a stins din 
viaţă, la Roma, Cardinalul luliu Serafini, Prefectul S. 
Congregaţii a Conciliului. Avea 71 de ani. Odihnească 
în pace! 


BIBLIOGRAFIE 


— Făcătorul de minuni: Si. Anton de Padua. Editura 
Mănăstirii Sf. Anton de Padua din Drăgeşti. Tip. Patria Oradea 
1938. Preţul 10 Lei. 

Părinţii Franciscani, cari muncesc cu atâta râvnă și folos 
duhovnicesc pe teritoriul eparhiei noastre sau îngrijit anul 
acesta ca mulţimea pelerinilor ce aleargă la mănăstirea Si. 
Anton din Drăgeşri să aibă o carte călăuzitoare ce era recla- 
mată de mult. Broşura mică dar bogată ca conţinut, cuprinde, 
înafară de viaţa Făcătorului de minuni, Rugăciuni pentru trei- 
sprezece zile în cinstea Sf. Anton; Treisprezece Marţi, Nouă Marţi 
şi alte multe rugăciuni întocmite după rânduiala bisericii noastre. 
Ea e folositoare intelectualilor şi poporului deopotrivă. 


— D. Neda: Foc nestins Retipărire din „Cultura Cre- 
ştină“, Blaj. Tip. Seminarului teologic. Preţul 10 Lei. 

In aproape 50 de pagini autorul, profesor la Academia 
teologică din Biaj, prezintă în formă plăcută şi atrăgătoare 
„scurte notițe cu privire la cultul Preasfintei Inimi.“ In realitate 
este un succint, dar elegant tratat teologic asupra acestui cult 
atât de puţin cunoscut în rândurile credincioşilor noştri. El va 
fi de mare folos mai ales păstorilor sufleteşti, cari trebue să 
împământească şi la noi aceasta evlavie veche ca şi creşti- 
nismul. In treacăt autorul foarte nimerit răspunde şi la năz- 
bâtiile debitate în cunoscuta lucrare : „Cultui Inimii lui Isus la 
catolici“, a unui cleric ortodox. E deci şi oareşcare reparare 
onorabilă a atâtor eşiri pătimaşe şi violente împotriva acestui 
semn al dragostei lui Isus pentru oameni. Cartea se reco- 
mandă dela sine. 

